Runje na lětušim Mjezynarodnym dnju dźěsća bě symboliski prěni zaryw za nowe hrajkanišćo při horće w Pančicach-Kukowje. Mjeztym drje je wone dotwarjene, oficialnje přepodać pak je hišće njemóžachu.
Pančicy-Kukow (SN/MWj). W běhu štyrjoch měsacow na zelenej łuce nowe hrajkanišćo natwarić je zawěrno sportowske wužadanje. To rjeknychu hižo spočatk junija w Pančicach-Kukowje, jako bě tam symboliski prěni zaryw za hrajkanišćo při tamnišim horće. Hač do kónca oktobra měješe wone dotwarjene być. Termin je zahrodniska firma Měrćina Krala dodźeržała, zdźěli wjesnjanosta Markus Kreuz (CDB) na zašłym posedźenju gmejnskeje rady. Bohužel holcy a hólcy nowe hrajkanišćo hišće wužić njemóža. Najprjedy dyrbi wusyta trawa trochu přirosć, zdźěli Křesćansko-socialny kubłanski skutk (CSB) jako nošer. Potom budźe wjeselo zawěsće ćim wjetše.
szl_Latn szl_Latn